Ego Henricus prior de Coches notum facio presentibus et futuris quod Galtus prior de Rochis omnes decimas quas debebant Cistercienses ecclesie de Rochis de vineis et terris quas habent apud Muressaut sed et decimas omnium que apud prefatum locum poterunt adquirere dedit domui Cistercii et imperpetuum concessit ex assensu et voluntate nostra capitulique de Coches sub annuo censu VII solidorum Divionensium qui annuatim sunt in marcio persolvendi. Et inde recepimus a fratribus domus Cistercii XL solidos et prior de Rochis pro intragio VII libras Divionensis monete. Tenemur autem hec eis tam nos quam predictus prior contra omnes homines guarantire et penitus adquitare. Et ut ista rata habeantur imperpetuum presentem cartam sigilli nostri impressione fecimus roborari. Actum est hoc anno Incarnati Verbi Mo Co XCo VIIIo. Sunt autem huius rei testes : Poncius cellerarius, Christianus magister bergerius, frater Germanus, frater Evrardus, conversi Cistercienses, dominus Henricus de Mipont, dominus Bernardus de Muressaut, Guido Brunaus, Robertus Guido de Muressaut, Petrus Regina.